text: Hr. formand!
  Europa skal være verdens grønneste kontinent.
  Vi skal have et Europa, der kører på grøn energi, passer på planeten og genopretter naturen i stedet for at smadre den. Vi skal være dem, der sætter klimabarren højest, så resten af verden er nødt til at følge med. Men der er nogen, der prøver at stoppe os.
  Nemlig de Konservative og den liberale gruppe med Venstre, Radikale Venstre og Moderaterne. Mens temperaturerne stiger, vil de stoppe grønne fremskridt og sprede mere gift i vores natur.
  De vil afløse Europas miljølov, udvande den første naturlov i EU nogensinde. De vil tillade farlig kemi, så vi ikke kan få de børn, vi drømmer om. Venstre har stemt nej til at beskytte naturen og jorden mod sprøjtegift. Radikale har også stemt nej til mindre gift i naturen, og de har fjernet de få miljøkrav, der er til landbruget.
  De sidste fem år har jeg siddet i den grønneste parlamentsgruppe i EU. Vi har nået meget, men fremskridtene er under pres. Derfor er det afgørende, at vi alle kommer ned og stemmer den niende juni for et grønt Europa, der fortsætter fremskridtene.
  